Diari Oficial de la Generalitat Valenciana


Sumari del DOGV 2536, del 23-06-1995 (1995/835155)

ACORD de 6 de juny de 1995, del Govern valencià, pel qual s'aproven els comptes i l'informe de gestió, corresponents a l'exercici econòmic de 1994, de l'Institut Valencià d'Habitatge, SA.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2536

Data del DOGV
:   23-06-1995

Secció del DOGV
:   ALTRES DISPOSICIONS

Número del document
:   1995/835155


Data del document
:   06-06-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 6 de juny de 1995, del Govern valencià, pel qual s'aproven els comptes i l'informe de gestió, corresponents a l'exercici econòmic de 1994, de l'Institut Valencià d'Habitatge, SA.   
El Govern valencià, en la reunió del dia 6 de juny de 1995, va adoptar l'acord següent:  
El Govern valencià, reunit a Valencia el dia 6 de juny de 1995, com a junta universal d'accionistes de l'Institut Valencià d'Habitatge, SA, accepta els punts següents com a ordre del dia de la sessió:  
1. Aprovació dels comptes anuals de l'exercici econòmic de 1994 i de l'informe de gestió del mateix exercici.  
2. Aplicació de resultats.  
3. Autorització al president del Consell d'Administració perquè realitze tots els actes necessaris per a l'execució dels anteriors punts de l'ordre del dia, i se li atorga per a això, si escau, les escriptures públiques corresponents i se sol·licita la inscripció d'aquestes en el Registre Mercantil.  
4. Autorització al secretari del consell d'administració per a certificar el contingut de l'acta d'aquesta junta universal d'accionistes i dels acords que s'hi han pres.  
Com que es tracta d'una empresa pública de la Generalitat Valenciana, i ja que aquesta és el seu únic soci, es troben, per tant, presents tots els accionistes de la societat.  
El Govern valencià, després de l'oportuna deliberació i com que no hi ha intervencions de les quals se sol·licite constància, com a junta universal de l'Institut Valencià d'Habitatge, SA,  
ACORDA  
Primer  
Aprovar els comptes anuals de l'exercici econòmic 1994, que comprenen el balanç, el compte de pèrdues i guanys i la memòria, com també l'informe de gestió de l'exercici esmentat.  
Segon  
Que no és procedent l'aplicació de resultats en aquest exercici ja que no hi ha un benefici net com a resultat de les activitats de l'empresa.  
Tercer  
Autoritzar el president del Consell d'Administració perquè realitze tots els actes necessaris per a l'execució dels anteriors acords, i s'atorga per a això, si escau, les escriptures públiques corresponents, alhora que se sol·licita la inscripció d'aquestes en el registre mercantil.  
Quart  
Autoritzar el secretari del consell d'administració perquè certifique el contingut de l'acta d'aquesta junta universal d'Accionistes i els acords que s'hi han pres.  
Aquests acords es transcriuen literalment.  
No havent-se debatut més assumptes que els assignats en l'ordre del dia, s'aprova aquesta acta de la junta universal de l'Institut Valencià d'Habitatge, SA.  
Aquest acord es publica en el Diari Oficial de la Generalitat Valenciana.  
Valencia, 6 de juny de 1995  
El conseller secretari del Govern valencià,  
LUIS BERENGUER FUSTER